c: text/html

text:
Kralendijk Boneiro: En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel. E siguiente kambionan di preis di kombustibel lo ta na vigor entrante 2 di yanüari 2017. Gobièrnu di Boneiru ta partisipá ku e adaptashon di preis entrante yanüari 2017 ta resultá den un bahada pa gasolin, kerosin i un subida pa gasòil. Preis pa bòter di gas grandi i bòter di gas chikitu ta keda igual.
E bahada pa gasolin ta ku 1.67 dòler sèn, pa kerosin ta ku 1.30 dòler sèn, pa gasòil e subida ta ku 0.90 dòler sèn, kompará ku luna di dezèmber 2016. Siguiente adaptashon di preis di kombustibel lo ta den luna di febrüari 2017.
Aki ta sigui un lista di tur e preisnan di e produktonan di kombustibel manera stipulá dor di Gobièrnu di Boneiru i ku lo drenta na vigor dia 31 di dezèmber 2016 pa loke ta trata preis di benta por mayor i dia 2 di yanüari 2017 pa loke ta trata e preis di benta na pòmp.
Cortesia di Boneiruawe

robotstxt: allowed

filter: keep


text:
Baby Back Grill tin specialmente pa awe Dialuna ta porkchop hasa y cabrito den curry y sopi jambo
Baby Back Grill situa pariba di Botica Oduber den Caya G.F. Betico Croes tin specialmente pa awe Dialuna ta porkchop hasa y cabrito den curry. E sopi di dia ta jambo. Ademas di e delicioso platonan varia tur dia tin Ribchi, Galiña, Steak, Pork Chop, Chorrizo, Pisca etc. etc. Baby Back Grill dialy menu, tur su lunch specialnan tur dia di e luna yama bestel esun di boso gusto of djies cana yega pidi esun di bo gusto.


text:
E skarsedat di plaka den man i saku di e pueblo komun ku ta biba den barionan lubida mane Helmin Wiels a bisa no a origina pasobra nan tabata pretu i floho i ke bebe baila hunga domino bou di un palu indju enbes di traha duru pa buta kipashi Ipiranga riba mesa. E genesis di e empobresementu tabata segun e lider maksimo di e partido soberano ku tin un matris for di tempunan kolonial ku a krea un apartheid kaminda. Djeinan a bin hende bisti na kol ku dashi ku ta hunga hende drechi pero en realidat ta ladron profeshonal ku ta horta plaka for di e pais aki den nan disfras di personanan ku reputashon desente. E hendenan bon bisti, palabranan deftu ku a profesa ku nan ta duna un man aki pero djayabanda nan ta sekuestra nos rikesanan pa nan propio uso. Miembronan dje movementu ‘grapsologia’ popular.
Anunsio di un era nobo a yega na kumienso di siglo 21 ora e aktivista nanse na Westpunt lanta den Steenrijk tabata hiba su predikashi sosiopolitiko na radio/tv 100.3 HitFM di tin derechi igual na akseso di tur entrada i propiedat di e pais aki ku un 64% a produsi pa un minoria chiki Fortifika ku e vishon ku politikamente bo tin ku evangelisa hende pa nan kuminsa habri nan mente pa tuma ku brasa habri e konsepto di un kambio sosial i aktiva nan mes pa konkista e puestonan politiko, komersial i krea tur otro forma di dominio di vital importansia pa drei un pais.
Kantando e serenada sosial e doñonan di kapital a kuminsa nervia i rekonose e forsa di un regimen di rebolishi den pueblo na kaminda si Wiels lo a sigi riba e ruta emansipatorio krioyo pretu.
E embargo kontra su libertat di ekspreshon politiko tabata inevitabel. Radio i korantnan ku sierto interesnan a ni aster su persona, invisibilisando e bosnan di miles ku tabata sintonisa su programanan i pasonan pa reinventa e infrastruktura di podernan elite ku konesementu i kurashi. Te mesun malchi ku ta keda usa di silensia, manera a pasa i ta pasando ku Freddy Antersijn i varios otro suidadanonan radikalmente opina.
Freddy Antersijn ku a nombra su partido Korsow Soberano hopi mas prome ku Wiels tabata parti pamflet ku e sigiente kontenido pa lusa konsenshi politiko di hende den un temporada di konfushon organisa:
“5-Mei-2013, DERECHO DIGNIDAT BALOR: Korsowenyonan, Dos krimen feros a tuma luga riba Korsow ultimo 380 anja. 1. Hasimentu di nos Patrija Korsow kolonia di Ulanda i 2. Asesinato dje politiko patriota Helmin Magno Wiels.
Tur dos krimen a viola nos Derecho Humano, nos dignidat politiko i nos balor humano…. Pa ningun di dos lo tin pordon ningun kaminda na mundu; ni riba e mundu aki, ni riba ningun otro mundu den universo. Un kastigu violento lo persigi esnan ku a komete e krimennan aki, nan kompinchinan i e gobernashon kolonial i Ulanda ku tambe ta responsabel…. Nos mes mester kita e mancha di 380 anja pasa. Prome ku e tempu ei, nunka Korsow tabata un kolonia, pero un pais riba su mes.
Nos mester bolbe bira un pais basa riba kuarter pila: 1. Libertat 2. Soberanija 3. Independensia 4. Demokrasia partisipativo i kontributivo… Awor den siglo 21, 380 anja despues, nos tei ku tur kapasidat nesesario pa goberna nos propio isla,… Nos mester kita mas lihe posibel di ta kolonia di Ulanda… Ora nos ta un pais riba nos mes, nos ta bai traha duru pa drecha tur kos ku a bai robes ultimo tempu. E ora ei Helmin Magno Wiels lo hanja su luga den nos historia.”
Despues di un ana, 5 di mei 2013 ta trese mil i un rekuerdo. Un pueblo hansha pa keda aklara riba e matansa di Helmin Wiels mes por solushona e kaso di asesinato di berdat ora nan debilita kapitalismo krioyo hulandes ku ta e rais di tur e sinberguenseria.
Ora Malcolm X a keda asesina na 1965 na Merka un reportero blanku di Inglatera a puntra hende pretu den Harlem, New York ken a mate. Un señora pretu aksento karibense-merikano a bedei: “te matris di poder blanku”, butando enfasis riba e strukturanan blanku rasista ku a domina hende pretu na merka ekonomikamente, kulturalmente, politikamente.
Pa basha abou e supremasia blanku ta un proseso largu, difisil pero no imposibel. E bandera tei pa tur hende gare i sigi kana kune. No tin niun ku por keda eksklui for di dje, e no ta konta eksklusivamente pa politika so. Periodismo tin ku disiplina su mes i bira suministrado di notisia konsiente independiente, disparse e mente kolonisa di doñonan di media. Komersio tin ku solidarisa ku e konsumido, uni ku otro krea ekonomianan demokratiko nobo ku yuda pueblo goberna nan mes bida. Religion ku mester eleva e spiritu, iglesianan ku portanan habri pa tur hende den un ferfelu, dunando guia i vosifera nan vishon tur ora. Sindikalismo tin ku kuida e derechinan dje trahado, duna nan herment organisatorio, edukashon sindikal, laga e bos di kritika zona riba tur kos ku ta influensia e trahado. Den skol forma un sindikato pa studiantenan, garantisa fondonan pa futuro, partisipa den tumamentu di desishon na skol i institutonan edukashonal, dosentenan krea sistemanan pa duna les ku ta balorisa e historia dje hende pretu karibense fortelesendo su identidat. Skol, trabao, iglesia, bario tur ta espasionan pa forma un unidat pa tofer Korsou di un sosio-ekonomia sklabisa den un komunidat di solidaridat kaminda egoismo, materialismo no tin luga pa bona, florese destrui un nashon. Mester tira un krans di trinitaria eterno ront di e garganta di kapitalismo krea pa elite krioyo i ulandes. T’esei te forma mas digno di rindi tributo na Helmin Wiels i sobra ansestronan luchado dje tera den gloria aki.
E poeta Diana Marquez a deklama e obra poetiko ‘Helmin Wiels’ ayera na sede di Pueblo Soberano ku un bos maternal di forsa magiko i e ta un testigo di un futuro serkano: “KRUELMENTE FOR di nos ranká sin sikiera un palabra di despedida
lagando atras un pueblo yorando
lagando atras un isla kibrá
Pero nos ta hurabu ruman stimá
ku bo lucha no tabata pornada
bo palabranan lo sigui penetrá
asta den e kurasonnan duru será
Nos lo lanta para ku kara na laria
i un dia, un pa un, liber nos lo ta
Ruman, hamas nos ta lubidabu.”
E anochi tabata hoben ainda ora Werner a kanalisa su ruman Helmin revitalisa ora ela basha un oratorio ku segun e ruman mayo no tabata unu di pena i lamento: “E mensahe no ta trese tristesa. Hopi kos a pasa. Tin sorpresa na kaminda.” Sanguina pa periodismo putri ku ketu bai pa plaka risibi ta bruha tera pa konfundi e kaso di asesinato. Alertando e publiko na Palu blanku ela nota sierto hende ku: “tantu bja ta bai bin Miami. Hopi hende nervioso. Nos no ta papia di bengansa pero tampoko nos ta bai keda bon ku hende.” Finalisando su diskurso di desmaskarada: “ Ora nos ta kla, independensia tei. Esei ela (Helmin) bisami prome ku ela muri.”
Ku un aplouso grandi karga ku emoshonnan di alegria nan speransa lo vense pa saboria soberania ne momentu ku Magno ta laga su man baha.